סיכום למבחן בתנ"ך – 8.12.21

**בראשית י"ב**

**פסוקים א – ט:** ה' מצווה על אברם לצאת מארצו וללכת הלא נודע בהדרגתיות הפוכה, מהקל אל הקשה. ה' מברך אותו 7 ברכות, 4 ברכות אישיות ו3 לאנושות.

קושי לשוני: מדוע יש כפל לשון בצירוף "לך לך"? פיתרון:

1. לפי רש"י: הליכה להנאתך-לטובתך-בשבילך
2. לפי קאסוטו: ניתוק מוחלט מעולם אחד לעולם אחר

מילים מנחות:

1. ה.ל.ך - הליכת אברם ליעד אליו נשלח וכיבוש הארץ בהליכה.
2. ב.ר.ך - חוזר חמש פעמים ומבטא את רעיון הבחירה באברם שהתברך ויהווה ברכה לאנושות.

אברהם למרות גילו אוזר אמונה ואמצעות, יוצא ולוקח איתו את משפחתו, רכושו, ו"את הנפש, אשר עשו בחרן". מה משמעות הביטוי?

1. עבדים ושפחות
2. לפי רש"י: לפני שעזבו את הם גיירו חלק מתושביה, והלכו איתם.

אברהם מגיע לכנען שמיושבת כבר, אז הוא עורך מסעות מצפון לדרום ומקים מזבח בכל מקום כסמל לכיבוש הארץ.

קושי רעיוני: איך ה' הבטיח ארץ ששייכת לעם הכנעני? פיתרון:

1. לפי רש"י: הכנענים כבשו את הארץ לא בצדק והגונב מגנב פטור, ה' הבטיח שישיב את הארץ לבעליה

מעשה אבות סימן לבנים: אברם כובש את הארץ בסמליות כמו שצאצאו ישו באופן מעשי.

חשיבות הכיבוש לעם ישראל:

1. מלמד על צייתנות לה' ואמונה
2. "הוכחה" לכך שישראל הוא העם הנבחר
3. זכות בעלות על ארץ ישראל ורמז לקדושת שכם ובית אל שם בנה מזבחים

**פסוקים י – כ:** יש רעב בארץ ואברם יורד למצריים. שרי הייתה מאוד יפה והוא חשש שהמצרים יהרגו אותו כדי לקחת אותה, אז הוא שיקר ואמר שהיא אחותו והיא נלקחת אל בית פרעה והוא אף נתן לאברם מתנות.

קושי תיאולוגי ודתי-אמוני: האם אברם לא מאמין שה' יצילו מהרעב בארץ? פתרון:

1. אברם לא הרהר בצו ה' ללכת לכנען, אבל עכשיו יש רעב וזמנו לרדת משם.

ה' מביא נגעים גדולים לפרעה ומשפחתו כעונש. הצלת אברם במצרים מעידה שה' אל אוניברסלי. מעשה אבות סימן לבנים: הנגעים כמכות מצרים.

קושי מוסרי: למה פרעה נענש אם לא ידע ששרי נשואה? פיתרון:

1. לפי חוקי אשור: אי ידיעת הנישואים לא פוטרת מעונש.

**בראשית י"ג**

**פסוקים א – ד:** אברם, שרי ולוט חוזרים עם המון רכוש ומגיעים לנגב ומתיישבים בבית אל.

**פסוקים ה – יג:** השטחים לא הספיקו לשניהם, ונהיה סכסוך בין אברם ללוט. אברם רודף שלום ומנסה להתפשר, להרגיע את האווירה ולהעדיף אחווה משפחתית. הוא מציע שייפרדו למקומות שונים. לוט מסכים בלי כל התחשבות והולך לסדום, אזור פורה מאוד (חמדן). נאמר כי אנשי סדום חוטאים = גינוי ללוט כי בחר לגור שם מסיבה כלכלית בלבד, רמז מטרים לחורבן סדום.

**פסוקים יד – יח:** אברם הפסיד אדמה פורייה כי ויתר עליה ללוט וגם איבד את יורשו העתידי, לכן ה' מבטיח לו הבטחה נצחית, את הארץ והמון צאצאים. הוא מצווה לו להתהלך בארץ כסמל לבעלות, ואברם מקים זבחות כתודה ומתיישב באלון מורא שבחברון.

מילים מנחות:

1. פ.ר.ד: קשה לאברם להיפרד מלוט
2. לזרעך, הארץ, לך אתננה.

הניגוד בין אברם ללוט:

1. מניעי לוט אינטרסים כלכליים, חמדנות, מוסר ירוד, ראיית ההווה
2. מניעי אברם משפחתיות, שלום, הפצת האמונה, ראייה רחבה עתידית

**בראשית ט"ו**

**פסוקים א – ו:** ה' מתגלה לאברם במחזה והופך אותו לנביא הראשון. הוא מעודד אותו ומבטיח לו ביטחון וגמול על אמונתו.

קושי: ממה אברהם חשש בפסוק א? פיתרון:

1. קשר כרונולוגי – פחד מאירועי הפרק הקודם (לא רלוונטי)
2. בתחום המצפוני – פחד מחטא מהפרק הקודם (גם לא רלוונטי)
3. חשש אישי – חשש שבגלל גילו לא יוכל להביא יורש, אז ה' מבטיח לו זרע רב.

אברם אומר שלמרות הבטחות ה' כי אברם יזכה לזרע, הוא חשוך ילדים ועבדו אליעזר יירש אותו (זה המנהג) דבר זה מעיד על חוסר אמונה של אברם ופקפוק בהבטחה האלוהית. ה' מבטיח עוד פעם שילדיו יהיו כמספר הכוכבים.

מדרש השם דמשק אליעזר:

1. לפי קסוטו: שני שמות נרדפים לאותו אדם.
2. לפי ראב"ע: דמשק היא ארץ מוצאו של אליעזר.

קושי לשוני: בפסוק ו, מי חשב צדקה למי? פיתרון:

1. אברהם חשב לה' לצדקה, כחסד, את העובדה שה' מבטיח לו זרע.
2. ה' חשב לאברהם לצדקה, כזכות, את אמונתו בו גם כשההבטחה לא מומשה.

**פסוקים ז – כא:** הבטחת ה' לאברם מתבטאת בברית.

קושיתיאולוגי ודתי-אמוני: בפס ח, האם אברם מפקפק בהבטחת ה'? פיתרון:

1. אברם לא מפקפק בהבטחה, אלא מטיל ספק בנוגע לירושת ארץ וביקש אות.
2. אברם לא מפקפק בה' אלא בעצמו, הוא שואל באיזה זכות יירש את הארץ.
3. לפי הרמב"ן: אברהם תוהה אם ההבטחה נצחית גם אם בניו יחטאו.
4. אברם רוצה לדעת מתי תתגשם ההבטחה.

שורש מנחה:

1. י.ר.ש – מקשר בין ההבטחה שלאברם יהיו יורשים לבין כך שהם יירשו את הארץ.

הברית בין הבתרים: אברם נדרש לקחת 3 בהמות, עז איל ועגלה, ולחצות אותם, ולקחת יונה וגוזל ולהשאיר אותם שלמים. הוא מסדר אותם אחד מול השני. משמעויות הברית:

1. הביתור הוא מעשה בלתי הפיך כמו הברית הנצחית
2. איום מוסווה – מפרי הברית ימותו
3. במהלך הטקס הגיע עיט וניסה לאכול את הבהמות אך כשל. מי שינסה להפר את הברית ייכשל.
4. 3 הבע"ח המבותרים מסמלים 3 דורות במצרים והעופות הם הרביעי החופשי
5. המבותרים מסמלים את הגויים שדינם מוות והעופות הם ישראל השלמים.

בשעות הערב ה' מתגלה באמצעות תנור עשן ולפיד אש, כעמוד האש שהלך לפני בית ישראל במחנה. בזמן הברית אברהם שוקע בתרדמת מלוות אימה שמסמלת את צרות עם ישראל. ה' מתגלה אליו, מספר לו על השעבוד למצרים שיימשך 400 שנה כי יושבי הארץ עוד לא חטאו מספיק בשביל לגרש אותם (הישיבה בא"י מותנית בהתנהגות מוסרית טובה!) ומבטיח לו אריכות ימים. בפס' יח מציג את גבולות הארץ המובטחת.

קושי היסטורי: 400 שנה זה לא 3 דורות. פיתרון:

1. לפי רמב"ן: יש להחליף את סדר המילים בפסוק
2. לפי רש'י: יש לספור ארבע מאות שנה מהולדת יצחק.
3. לפי קאסוטו: 400 מספר טיפולוגי שמסמל 4 דורות.

קושי מוסרי: למה ה' יעניש את מצרים, אם הוא זה שגרם להם לשעבד את ישראל?

1. המצרים הוסיפו להתעללות וביקשו להשמיד את העם.
2. לפעמים ה' מונע את זכות הבחירה כדי לבצע מהלכים היסטוריים, לכן כאן מנע מהמצרים את זכות הבחירה החופשית.
3. לפי רמב"ם: לכל אחד מהמצרים הייתה אפשרות לבחור לא לשעבד.

**בראשית ט"ז**

**פסוקים א – ג:** שרי העקרה מחליטה לתת לשפחתה הגר להביא יורש לאברם אחרי 10 שנים של ניסיונות (לא ברור אם הצעד מטוב לב או חובה, מתחשבת בבעלה אך גם פועלת עפ"י חוק מחוקי נוזי).

**פסוקים ד – ו:** הגר הרתה ומתנשאת על שרי כי היא חתיכת כפוית טובה. שרי מקנאה ומאשימה את אברם, ואומרת שה' ישפוט אם תגובתה מוצדקת. אברם פסיבי ומתיר לשרי לעשות כרצונה. הגר בורחת.

**פסוקים ז – טו:** הגר מגיעה למדבר ומתגלה אליה מלאך שרומז לה לחזור.

קושי תיאולוגי: למה המלאך שאל אותה מאיפה היא באה?

נוסחת פתיחה (חזירה על ויאמר):

1. הוא אומר לה ללכת אך אינה רוצה
2. הוא מבטיח לה ריבוי זרע אך זה לא מעניין אותה
3. הוא אומר שתלד בן ושמו ישמעאל. כאן היא בטוחה שהוא מלאך. (מדרש שם בפס' יא)

|  |  |  |
| --- | --- | --- |
| **התכונה** | **משמעות חיובית** | **משמעות שלילית** |
| "והוא יהיה פרא אדם" | חופשי | בלתי מרוסן, חסר מעצורים |
| "ידו בכל ויד כל בו" | מעורב בכל דבר, ילחם על דרכו וזכויותיו ללא פשרות | מתגרה ונלחם בכולם ולכן כולם יתגרו וילחמו בו |
| "ועל פני כל אחיו ישכון" | יזכה בקרקע וייהנה מהצלחה כלכלית | יתפשט וינסה להשתלט על מקום משכנם של עמים אחרים, ובהם ישראל |

תכונות ישמעאל כפי שמוצגות ע"י המלאך:

הגר קוראת למקום "באר לחי ראי" כי התפלאה מהמפגש.

יסוד אטיולוגי: הסיפור מסביר את סכסוך זרע שרי עם הגר.

**בראשית י"ח**

מה הקשר בין פס' א לסוף פרק י"ז? לפי רש"י, ה' ביקר אצל אברהם 3 ימים לאחר שעבר ברית מילה, מעין ביקור חולים. קשר כרונולוגי ושל סיבה ותוצאה: בא לראות איך אברהם מרגיש.

**פסוקים א-ח:** באים אל אברהם 3 אורחים. הכנסת אורחים יוצאת דופן; צהריי היום, חום לוהט, הוא יושב מחוץ לאוהלו ועדיין מכניס אותם לאוהלו ומעניק אירוח מצויין. אברהם רץ לקראתם ומשתחווה אליהם ומזמין אותם פנימה בכבוד. הוא מצטנע ומכנה עצמו עבדם, נותן להם להרגיש שיעשו לו טובה אם יתארחו ובמהלך שהותם יכובדו כמלכים. הוא מעט במילים והרבה במעשים.

קושי: בפס' א נאמר שה' נראה לאברהם ולכן מצפים לראות התגלות אך בפס ב יש מעבר להגעת 3 אנשים (אין כביכול קשר). פיתרון:

1. שלושת האנשים הם מלאכים והתגלות ה' לאברהם מפסוק 1 נעשית באמצעותם.
2. הסיפור מורכב משתי גרסאות: התגלות ה' אל אברהם והתגלות שלושת המלאכים, והסופר המלך איחד בין הגרסאות.
3. לפי רשב"ם יש הכללה ופירוט – מתואר באופן כללי כי ה' התגלה ואז מתואר לנו שזה נעשה באמצעות המלאכים.
4. יש רמזים רבים בסיפור שמהם ניתן להבין כי ה' התגלה לאברהם והוא לווה בעוד שני מלאכים: בשיחה בולט רק דובר אחד, נאמר במפורש שה' מדבר, ה' נשאר עם אברהם בזמן שהמלאכים הלכו להשמיד את סדום אבל רק 2 הגיעו לשם.

קושי לשוני: לאורך הסיפור יש מעבר מדיבור בלשון יחיד לדיבור בלשון רבים. פיתרון:

1. המעמד החל בהתגלות ה' ובמהלכו יש מעבר להתגלות המלאכים.
2. אברהם פונה פעם אל המכובד שבהם ופעם אל כולם.
3. המילה "אדוני" היא שמו של ה', אברהם פונה אל ה' שהתגלה אליו.

קושי רעיוני: המלאכים אוכלים למרות שהם לא אנשים. פיתרון:

1. לפי רש"י – המלאכים רק העמידו פנים שאוכלים כדי לשמור על דרך ארץ.

אמצעים אומנותיים:

1. מילים מנחות: ר.ו.ץ, מ.ה.ר. – מזדרז לומר לכל הבית איך לכבד אותם.
2. ריבוי פעלים: רץ, ויקח, ויתן, וימהר, עשה, עמד... – משרת אותם במסירות.
3. ניגודים: פסיבי ואז אקטיבי, פער בין מה שמציע למה שמגיש, הם יושבים והוא עומד.

**פסוקים ט-טז:** אחד האורחים מודיע לאברם שבשנה הבאה בזמן הזה יהיה לו בן. הזמן המדויק נותן אמינות להבטחה. שרה שמעה כי אוהלה מאחורי המבשר (הדגשה לכוחו של המלאך, שידע את תגובתה). פס' יא הוא הדגשה לגילם של אברהם ושרה, הולדת בן היא נס. שרה צוחקת כי אין לה יותר מחזור ועורה בלוי, אברהם שותק כי מאמין. ככל שחולף הזמן ממד הנס גדל והרהורי הזוג מדגישים את פלא הלידה.פס' יג – המלאך משנה את דברי שרה מ"ואדני זקן" ל"ואני זקנתי". פתרון לפי רש"י: המלאך לא רצה לגרום סכסוך בין הזוג כי שרה אמרה שהוא זקן.

שרה ננזפת על צחוקה ואז מכחישה (לפי הרמב"ן, חשבה שמדובר באנשים רגילים ולכן לא האמינה להם. לפי אונקלוס, שרה רק חייכה). המלאך שואל אותה שאלה רטורית המביעה את כעסו ומתחייב בלשון שבועה.

**פסוקים יז – כב:** המלאכים עוזבים וה' מודיע על חורבן סדום ועמורה. סיבות לכך שהודיע לו:

1. יז – אברהם מופיע כנביא ה' אז ה' משתף אותו בהחלטותיו, אין סודות בחברה.
2. יח – לאברהם יש ייעוד לאומי ואוניברסלי (בראשית יב). ערבותו לעמים אחרים תיבחן במאבקו על סדום ועמורה, ועל כך יזכה בגמול.
3. יט – ה' רוצה ללמד את בחירו לשמש דוגמה ולהיאבק למען צדק – מוסר, צדק ומשפט הוא הייעוד של עם ישראל.
4. רש"י - טען שה' הבטיח לו את הארץ ואם משמיד חלק ממנה יש להודיע.

קושי לשוני: בפס יט, המילה למען מופיעה פעמיים. פיתרון:

1. למילה למען שתי משמעויות: מטרה – ה' בחר באברהם ובניו למען מטרה שאברהם וצאצאיו יעבדו את ה' וינהגו בצדק. תוצאה – אברהם ינהג בצדק כדי (למען) למלא את הייעוד שנקבע לו.

קושי מוסרי: בפס יח, האם אברהם יעשה צדק רק בשביל הגבול ולא בגלל אמונה? פיתרון:

1. לפי נחמה לייבוביץ, אברהם ילמד את בניו ללכת בדרך ה' כי הפרס יבוא מעצמו, ולכן מבקש גם מה' להיות טוב ולעשות משפט צדק בסדום.

חטאי סדום ועמורה היו חטאים בין אדם לחברו. הזעקה הנשמעת בסדום היא כנראה של המסכנים. ה' אומר שכדי לעשות צדק הוא צריך לרדת אל העם ולחקור את מעשיהם. העונש העתיד לבוא על סדום לא נאמר בצורה של גזר דין אלא בצורת התראה.

קושי תיאולוגי: למה ה' צריך לרדת למטה אם יודע הכל? פיתרון:

1. לפי רש"י – ה' נותן דוגמה אישית, הוא רוצה ללמד את השופטים איך לנהל משפט צדק.
2. עוד אחד לפי רש"י – אלוהים רצה לרדת לסוף מעשיהם – לחקור לעומק.

קושי לשוני: למה נאמר "הכצעקתה" בנקבה, ולא ברבים? פיתרון:

1. הצעקה היא של העיר.
2. הצעקה היא של נערה פגועה.
3. הצעקה היא של בת לוט שנשרפה(?)

איך אפשר לפרש את המשפט "עשו כלה"?

1. רשב"ם – אם אנשי סדום עשו חטאים, ה' יחריב אותם. אם לא, ידע מה לעשות.
2. אם כולם עשו את החטאים, ואם לא – ידע מה לעשות.

פס' כב – תיקון סופרים – שינו משפט שהנמיך את כבוד ה', מה' מחכה לאברהם, לאברהם מחכה לבוא ה'.

**פסוקים כג – לג:** אברהם מנסה למנוע את החורבן כפי שה' ציפה ממנו.

1. כג – דורש שיטת גמול אישי, אי אפשר אותו גמול לרשע ולצדיק.
2. כד – מתמקח על מספר הצדיקים שבזכותם תינצל העיר, אומר ש50 מספיקים להצלה קולקטיבית.
3. כה – מביע את ביטחונו בה' ואומר שהוא אל הצדק אך שואל שאלה רטורית – איך אל הצדק לא ייעשה צדק?

השקפת אברהם לפי המדרש היא שגם האדם וגם העולם זקוקים לסליחת האל. אברהם פונה למידת הרחמים של ה' ולא למידת הדין:

1. מידת הדין מתבטאת כאברהם מבקש את הגמול האישי. לשון תקיפה.
2. מידת הרחמים מתבטאת כשיורד במספר הצדיקים היורד. לשון מתחננת: מבקש את סליחתו, מרכך את הבקשה.

אמצעים ספרותיים:

1. הדרגתיות: הדרגה יורדת המספר הצדיקים המינימלי, הדרגה יורדת באורך בקשות אברהם ותשובות ה', הדרגה עולה בדרישה לרחמים עפ"י מספר צדיקים קטן יותר.
2. חזרה על ביטויים: מאבק לא מתפשר.
3. מילים מנחות: צדיק, רשע, שפט, משפט – מאבק לא מתפשר. ש.ח.ת – בקשות לא להשחית את העיר.
4. שאלות רטוריות
5. פרטנות וחזרתיות של הדיאלוג – כדי שנתרשם מהמאבק.

פרק יח מלמד אותנו על גדולת אברהם ועל התכונות שלו. דוגל בהכנסת אורחים ובמשפט צדק. הוא מנהיג אידיאלי – נלחם למען האנושות אפילו מול ה'.

**בראשית י"ט**

**פסוקים א – ג:** המלאכים מגיעים אל לוט. הוא מכבד אותם, מזמין אותם פנימה ואומר להם שיגיש סעודה, אך הם אומרים שישנו ברחוב, כי רצו לבחון את הכנסת האורחים שלו/לא רצו לסבך אותו.

|  |  |  |
| --- | --- | --- |
|  | אברהם | לוט |
| קבלת האורחים | רץ ומשתחווה | קם ומשתחווה |
| לשון הפנייה | אדני, עבדכם | אדני, עבדכם |
| ההצעות | מים לרחיצת רגליים, מנוחה ופת לחם | לינה ורחיצת רגליים |
| ההגשות | עוגות, בקר, לחם, חמאה | משתה ופיתות |
| התנהגות | התלהבות והפעלת המשפחה | חוסר התלהבות והשקעה |

מסקנה: לוט נדיב יותר מכל סדום אך לא כמו אברהם.

**פסוקים ד – יא:** הסדומיים שומעים על האורחים ומקיפים את בית לוט. האנשים שבאים מפורטים = כל העיר חוטאת. הם דורשים שימסור את אורחיו כדי לעשות להם את ה"אכסנייה באילת אוגוסט 2020", אך לוט מגן עליהם ומנסה לשכנע את העיר בשתי דרכים:

1. פנייה בנימוס וכ"אחיו", כדי לרכך אותם.
2. הצעה במקומם של שתי בנותיו הבתולות (הכל רק לא משכב זכר)

הוא לא מצליח לשכנע אותם וכאן מוצגות תגובות שונות מהעיר: הסתלק מכאן, אתה לא שייך, נעשה לך רע מאוד, \*אלימות פיזית וניסיון לפרוץ לבית\*. המלאכים מכניסים את לוט הביתה, סוגרים את הדלת ומעוורים זמנית את כל הקהל.

**פסוקים יב – כג:** המלאכים דורשים להוציא את לוט ומשפחתו מהעיר, כי העיר חטאה (המילה "צעקתם" מלמדת על החטאים). לוט אומר למשפחתו לצאת מהעיר אבל הם חושבים שהוא צוחק. בבוקר לוט מהסס, והמלאכים מוציאים בעצמם את אשתו ובנותיו, ואומרים לו לצאת מהר ולא להסתכל לאחור. סיבות אפשריות:

1. רצו לחסוך ממנו דאגה לחפציו וידידיו.
2. רצו לשמור עליו מאש וגופרית.
3. רצו להזהיר אותו כי המסתכל בגזר דין אלוהי דינו מוות.

לוט מבקש שלא ישמידו את מצער, (כינוי של) העיר הקרובה כדי שיכול להימלט (אינטרס אישי) והמלאכים נענים.

פס' כב – נאמר כי שם העיר שניצלה צוער. מדרש השם שלה הוא "מצער" שמובנו דבר קטן או מועט. השם מתקשר לנימוק שלוט הביא להצלת העיר, העיר קטנה ואין שם אנשים כמעט אז יש לטפל בה, או: לכך שבקשתו קטנה.

מילים מנחות: מ.ל.ט – הצלת לוט מהצרה. החזרה על המילה והדמיון בין מלט ללוט מדגיש שלוט אגוצנטרי. נפש – מודגש המאמץ של המלאך להציל אותם ואת הניסיונות של לוט להציל נפשו מהחורבן. העיר – מדגיש את העיר שלוט רוצה להציל ואת היענות המלאך.

**פסוקים כד – כט:** ה' מחריב את הערים. שורש ה.פ.ך חוזר ומלמד על הרס מוחלט. אשתו של לוט מביטה אחורה והופכת למלח. בבוקר אברהם רואה את העשן (כנראה שלא נמצאו 10 צדיקים). ה' הציל את לוט בגלל חמלתו אליו ובגלל קרבתו לאברהם.

**פסוקים ל – לד:** לוט מתיישב במערה עם בנותיו. הבכורה אומרת לצעירה שלוט זקן ושבטח אין אנשים בעולם אחרי השמדת העיר, ומציעה לה לשכר אותו ולאנוס אותו כדי להמשיך את שם המשפחה/הגזע האנושי. הבכורה קוראת לבנה מלוט "מואב" (מדרש שם: מאב, בנה מאביה), והצעירה קוראת לבנה "בן עמי" (מדרש שם: נולד לבן משפחתו ולא לנוכרי).

מידה כנגד מידה: לוט היה מוכן להקריב את בנותיו למעשה מיני אסור ובנות לוט כתגובה מבצעות באביהן מעשה מיני אסור.

אירוניה: לוט רצה לתת את בנותיו שלא ידעו איש לאנשי סדום, והן ידעו אותו ללא ידיעתו.

מילים מנחות: ש.כ.ב, ש.ק.ה בצירוף יין, לילה – ניצול הלילה בשביל אונס.

**בראשית כ"א**

**פסוקים א – ח:** הבטחת ה' מתממשת, שרה בת 90 אברהם 100 והם מביאים את יצחק ועושים לו ברית מילה. מדרש שם: נקבע ע"י ה' בפרק יז בגלל הצחוק של אברהם בליבו – השם שלו מנציח את הנס. שרה מעניקה עוד משמעות לשם – כל מי שישמע על יצחק יצחק ויתפלא (אומרת את זה בשאלה רטורית המביעה הערכה לה'). פס' ח – שרה מפסיקה להניק אותו ועושה משתה לכבוד זה.

השוואה: יח – הצחוק הביע פקפוק וייאוש, כאן – הצחוק מביע שמחה והתפעלות על כוחו של ה'.

**פסוקים ט – כא:** שרה רואה את ישראל "מצחק" ודורשת שהוא והגר יגורשו. הצדקה: האב רשאי לשלול את זכויות הירושה של בן השפחה, דרך גירושו. השורש צ.ח.ק: בפסוק ו' מבטא אושר ושמחה, בפסוק ט' מבטא לעג (ישמעאל מלגלג על הולדת יצחק כי הם זקנים או על המשתה שעשו). אברהם כועס על דברי שרה, וה' מסכים עם דבריה, אך מבטיח שידאג לעתיד טוב להם והוא יהיה "גוי גדול".

קושי: איך ה' המייצג את המוסר מסכים עם הדרישה הזאת? פיתרון:

1. הוא מפעיל את האירועים כרצונו, ה' מתכנן אותם כך שבעתיד שני הילדים יביאו עמים שלמים כאשר ארץ כנען מובטחת רק ליצחק.

אברהם מציית לה' ושולח אותם למדבר עם מזון ומים (ריבוי פעלים בפס' כד – מנסה לעזור כמה שיכול), בלי מילות פרידה (מבוכה, כובד רגשי של אברהם). במדבר, הם הולכים לאיבוד והגר יושבת רחוק מישמעאל כי היא חושבת שאין דרך להציל אותו ממוות מצמא והיא לא רוצה לראות את זה. ה' נענה למצוקת ישמעאל (ולא להגר), ומודיע להגר שהוא ידאג לקיומו הפיזי בהווה וגם לעתידו. הגר מתחזקת והיא רואה באר מים ומשקה את ישמעאל. ישמעאל נועד להיות נווד ויצחק נועד לכנען.

כינויים לישמעאל:

1. בנו: אברהם מדבר באהבה לישמעאל, כינוי קרבה בין אב לבן.
2. בן האמה: שרה לא אוהבת את ישמעאל ומתנכרת אליו. את יצחק מכנה בני.
3. הילד: תיאור אובייקטיבי ש"מכחיש" קשר אליו – הכינוי מתאר את ישמעאל ברגע שבו אברהם מניח על שכמה של הגר את המים ואת הילד. בשלב הזה בסיפור אברהם לא מתייחס לישמעאל כבנו אלא שומר על ריחוק.

השוואה בין בריחת הגר (טז) לבין גירוש הגר:

|  |  |  |
| --- | --- | --- |
|  | בריחת הגר (טז) | גירוש הגר (כא) |
| הסיבה לגירוש | הגר מתגרה בשרה, אז שרה מענה אותה | ישמעאל "מצחק" ביצחק |
| תגובת אברהם | פסיבי | אקטיבי, הוא קורא לישמעאל בנו |
| הנדודים במדבר | הגר מוצאת את מעין מים ומתגלה אליה מלאך | הגר יושבת "כמטווחי קשת" מישמעאל, המלאך מתגלה לישמעאל ואיננה רואה אותו, ואח"כ מוצאת את הבאר. |
| סיום | הגר חוזרת | הגר עוזבת לתמיד |

**פסוקים כב – לד:** לאחר הולדת יצחק, אבימלך ושר צבאו פיכל באו לאברהם וביקשו לכרות ברית, בנימוק שאלוהים עימו בכל אשר עשה. כנראה שלאחר שראה שנעשה להם עוד נס (הולדת יצחק) רצה להיות ביחסי שלום איתם. אבימלך מבקש להבטיח את הברית. "אם תשקר לי" – אל תפר את הברית, עקיצה לאברהם ששיקר לו בעבר. אברהם נשבע שיקיים את הברית אך מתלונן שעבדי אבימלך לא הרשו לו להשתמש בבאר שחפרו אנשי אברהם. אבימלך מתנצל.

הברית: אברהם מעניק מתנות, הם כורתים ברית, אברהם נותן לאבימלך שבע כבשות תמורת הבאר שחפר וקורא למקום באר שבע, שניהם נשבעים לברית.

קושי כרונולוגי: אבימלך ופיכל חוזרים לארץ פלשתים, אך הפלשתים לא הגיעו לכנען עד המאה ה-12 לפני הספירה. פיתרון:

1. אנכרוניזם – ייחוד דבר לתקופה שלא מתאימה לו. הסיפור כנראה נכתב בתקופת דוד ושמלה והמחבר ייחס בטעות את הפלשתים לאברהם.

אברהם נוטע אשל בבאר שבע שמסמל היאחזות בארץ, ומקדש את המקום.

**בראשית כ"ב**

**פסוקים א – טו:** הניסיון העשירי של אברהם. כהמשך לגירוש ישמעאל, ה' אומר לאברהם לקחת את יצחק לארץ המורייה אל אחד ההרים. משתמש במילים "לך לך" כמו בפרק יב. זה ביטוי מנחה שמקשר בין הפרקים וסוגר מעגל צו אלוהי ואת הניסיונות שעמד בהם אברהם. אברהם קם בבוקר (עובדה שמרמזת על נדודי שינה או על כך שהתכוון להסתיר משרה את ההולך לקרות) פס ג – ריבוי פעלים: אברהם מזדרז להוציא לפעול את דבר ה', ומסיח את דעתו מהגזרה בתהליך. סדר הפעלים המבולבל מלמד שאברהם נרגש ומבולבל. אברהם מגיע, נותן ליצחק לסחוב את שאר הדברים בזמן שהוא סוחב את הדבר המסוכנים, אש וסכין – הוא דואג לו. מתפתח ביניהם דיאלוג שחושף רגשות מורכבים כאשר הולכים לקראת העקדה: המילה ויאמר חוזרת = השיחה כבדה ומתנהלת בהפסקות, הכינויים אב ובן חוזרים כדי להבליט את הקשר ביניהם. יצחק שואל שאלה שמעידה על חשש ואברהם עונה בעקיפין בצורה שמרמזת לו על מותו. כל אחד מבין את ייעודו. אברהם עומד להקריב את בנו (ריבוי פעלים שמבטא פעלתנות). הוא קושר את ידיו ורגליו כמו כבש, ובכך הוכיח לה' שמסירותו ללא גבול. מלאך ה' מופיע ועוצר אותו במהרה. אברהם הקריב קורבן בהמה במקום אדם.

קושי תיאולוגי: בפס יב, בביטוי "עתה ידעתי" שהמלאך אומר, מדוע רק כעת אלוהים יודע שאברהם ירא אלוהים? פיתרון:

1. לאדם ניתנה בחירה חופשית וה' לא יודע במה אברהם יבחר.
2. לפי רש"י: עכשיו כולם יידעו את סיבת בחירתו לאב האומה.

**פסוקים טו – יט:** אברהם זוכה להבטחות עם תוקף שבועת ה' – אישית, ריבוי זרע, בירוך כל גויי הארץ, ניצחון על יריביו. אברהם חוזר אל הנערים והם חוזרים יחד אל באר שבע. יצחק אינו מוזכר, אולי עדות לשיתוקו הנפשי או לכעסו.

מילים מנחות:

1. הנני – בפס א אברהם מביע מסירות לה', בפס ז אברהם מוכיח את מסירותו ליצחק. זהו ביטוי לקונפליקט הטרגי. בפס יא אברהם עונה הנני למלאך, הדגשה לפיתרון הקונפליקט.
2. בן – מופיעה 10 פעמים, מדגישה את גודל הקורבן וממחישה את הרגשות.
3. י.ח.ד – בפסוק ו' שניהם ילכו הליכה פיזית, בפסוק ז' שניהם ילכו הליכה רוחנית, בפסוק יט הולכים יחד חזרו לבאר שבע.
4. ר.א.ה – מנחה אטיולוגיה לשם המקום של הר הבית, וגם מדגיש את הראייה החלקית של האדם והכוללת של ה'.

השוואה בין הניסיון הראשון והאחרון:

1. שניהם מוצגים בהדרגתיות עולה, מהקל אל הקשה.
2. בראשון יש ניתוק מהעבר, באחרון יש דרישה לניתוק מהעתיד (מיורשו).
3. בראשון ה' מבטיח הבטחות שהניסיון האחרון עומד בנגד להן.
4. בראשון יש ציווי ובאחרון בקשה, כדי שאם יסרב הוא לא יחשוב שחטא.

**בראשית כ"ג**

**פסוקים א – ב:** שרה מתה ב127 בחברון ואברהם עצוב. חז"ל טענו כי הפרק מתקשר לעקדת יצחק, ושרה מתה מצער לאחר ששמעה על מה שקרה.

**פסוקים ג – יח:** אברהם רוצה לרכוש חלקת קבר לשרה. מתנהל משא ומתן על קניית מערת המכפלה, בני חת לא רוצים שהוא יקנה אותה כי הוא זר, ומציעים לו לקבור אותה בבית קבורה חינמי. הוא מודה להם אך אומר כי הוא חייב לקנות את מערת המכפלה רק בתמורת כסף (רק כך יוכל לקבל בעלות על המקום והם לא יוכלו להתחרט), ושיפצירו בבעל האדמה עפרון למכור לו אותה. עפרון מסרב לאברהם ואומר שהוא מוכן לתת לו את כל השדה ואת המערה אבל רק במתנה, ואפילו בני חת יהיו עדים. אברהם עדיין מסרב. עפרון מציע בכסף רב מדי את המערה כדי למנוע את המכירה אבל אברהם קונה אותה עדיין. העסקה בוצעה בפומבי כדי לתת תוקף משפטי מחייב לקנייה לדורות הבאים, ואברהם בונה שם מבנה קבוע.

**פסוקים יט – כ:** אברהם קובר את שרה והמחבר מדגיש במילה "ויקם" את אישור בעלותו של אברהם על המקום.

הפרק אמור לשמש עדות לזכויות ישראל על המערה.

**בראשית כ"ד**

**פסוקים א – ט:** הפרק מתחיל בתיאור זקנותו של אברהם. הוא חושש שיצחק ייקח בת כנען לאישה (איכס) ומשביע את עבדו שילך לארץ מולדתו (ארם נהריים) בלי שיצחק יירד לשם (כי הוא יורש כנען), ומבקש שהעבד ישים את ידו תחת ירכו של אברהם, כסמל להתחייבות. יצחק מוצג כפסיבי, אברהם ועבדו פועלים בשבילו. העבד אומר שאולי האישה לא תסכים לבוא לכנען ושואל אם במקרה כזה עדיף שיצחק ילך לארצה. אברהם שולל את האפשרות ואומר שה' נשבע שהארץ תינתן לזרעו וה' יסייע לו במציאת אישה לבנו שתתיישב בכנען. העבד נשבע שיעשה כדברי אברהם, ואכן שם את ידו תחת ירך אברהם כסמל.

**פסוקים י – כז:** אליעזר העבד לוקח מתנות וגמלים והולך לארם נהריים לעירו של נחור (אח של אברהם). כך רוצה להרשים את משפחת הכלה. הוא וגמליו נעמדים בערב ליד באר המים לשם כל הבנות היפות הולכות. אליעזר מתפלל לה' שהכלה תבוא וקובע אות שאם יתממש יהיה הסימן לכך שזאת ה-נערה: נערה שיבקש ממנה מים ומיוזמתה תרצה לתת מים לו ולגמליו. הוא מחפש טוב לב, נדיבות וחריצות. רבקה מגיעה ומממשת את האות. ריבוי פעלים = פעלתנות ונמרצות של רבקה. אליעזר לא יודע אם היא ממשפחת אברהם אבל עדיין מעניק לה מתנות ורק אז שואל מי היא והאם אפשר לישונצלה. היא עונה שהיא בת בתואל בן נחור, ושהוא יכול לבוא לישונצלה. העבד מודה לה' שהביא ליצחק אישה מבית אברהם.

**פסוקים כח – לג:** לבן, אחיה של רבקה מקבל את פני העבד, ושם לב קודם כל לתכשיטים שנתן לרבקה. לבן מזמין את העבד ואת אנשיו ואת הגמלים לביתו, ועזר להוריד את המשא מהגמלים. בארוחת הערב העבד אומר שקודם הוא צריך לספר את סיפורו.

**פסוקים לד – מח:** העבד מספר בפירוט ובאריכות על שליחותו ועל פגישתו עם רבקה, כאשר הוא מוסיף ומשמיט פרטים מסויימים: תופעת החזרה (חזרה מגוונת). הסבר לשינויים ולהדגשות:

1. פירוט העושר – בפס א נאמר בכלליות שה' ברך את אברהם, כעת העבד מפרט את עושרו הרב של אברהם ואומר שיתן לבנו את כל רכושו.
2. טשטוש ניגודי האמונה בין המשפחות – העבד מזכיר את שבועת אברהם אבל משמיט את שבועתו לה', כי רבקה לא מונותאיסטית.
3. הדגשת הזיקה המשפחתית – אברהם לא ביקש כלה ממשפחתו אבל העבד כן אומר כך כדי לגרום להם להרגיש מיוחדים.
4. השמטת תיאור חריצותה של רבקה – העבד מקצר את חריצותה של רבקה כי אז המשפחה תבקש להעלות את מחיר במוהר על בתם.
5. העבד מדגיש ששידוך זה הוא רצון האל.

מדוע יש פירוט ואריכות בסיפור? לפי חז"ל: העבד החוזר על הסיפור מראה לקורא את חוכמתו, תכנונו המוקדם ויעילותו בביצוע משימות.

**פסוקים מט – ס:** העבד מבקש את ידה של רבקה, לבן (האחראי כי הוא האח הבכור) ומשפחתה מסכימים לנישואיה כי הם משמיים, לפי העבד. העבד משתחווה, מעניק מתנות נוספות כמוהר, והם עורכים משתה כחלק מהליך האירוסין. בפסוק נ"ה העבד מבקש לקחת את רבקה לכנען ומשפחתה קודם כל שואלת אותה. אנו רואים שרבקה עצמאית כי מוכנה לבוא לכנען לבדה עם העבד. שולחים אותה עם המינקת שלה ומשרתות, והם מברכים אותה לנישואיה.

**פסוקים סא – סז:** הם מגיעים לכנען, רבקה רואה את יצחק שיצא לטייל מהבאר שבה הגר ראתה את המלאך, ושואלת את העבד מי זה והוא עונה "אדני". מטעמי צניעות רבקה מתכסה עם צעיף, ויצחק ורבקה נישאים. הוא אוהב אותה ומוצא בה נחמה על מות שרה, והשלמה לחייו.

למה העבד קרא ליצחק "אדני" כשאדונו עד אז היה אברהם? זוהי הדרך של הסיפור להעביר את אור הזרקורים מהדור הראשון לשני.

**בראשית כ"ה**

**פסוקים יט – כג:** יצחק נושא לאישה את רבקה שהתגלתה אח"כ כעקרה. הוא מתפלל לה' למענה ואחרי 20 שנות נישואים היא נכנסת להיריון. ההיריון קשה והבנים נאבקים זה בזה ברחם אז היא שואלת את ה' למה, והוא מודיע שבבטן יש לה שני בנים שמהם בעתיד יהיו שני עמים יריבים שכל אחד ינסה להתגבר על השני, ולבסוף הבכור יעבוד את הצעיר.

מעשה אבות סימן לבנים: המאבק ביניהם הוא רמז למאבק העתידי בין צאצאיהם.

יסוד אטיולוגי: הפסוקים באים להסביר למה בין אדום לישראל יש מאבקים ולבסוף ישראל שולטים על אדום.

**פסוקים כד – כו:** הראשון יוצא ג'ינג'י עצבני ושעיר, לכן קוראים לו עשיו. לאחר מכן השני יוצא, תופס בעקב עשיו.

מדרש שם עשיו: שיער אדום ולכן גם בעתיד ייקראו לעמו אדום, שעיר שזה רמז לארץ שעיר, מקום מושבו של עשיו בעתיד.

מדרש שם יעקב: כי אחז בעקב.

רמז מטרים: בפרק כז ישתמשו בשעירותו של עשיו כדי לקחת לו את הבכורה. אפשר לפרש עקב גם כרימה (לרמות), שזה מה שיקרה בהמשך.

**פסוקים כז – כח:** הנערים גדלים. מתואר כי עשיו איש חזק, צייד, משוטט בשדה. לעומת זאת יעקב תמים, לא אלים, רועה צאן. יצחק אוהב את עשיו כי מביא לו אוכל, אך רבקה אוהבת את יעקב אהבה אמיתית.

**פסוקים כט – לד:** יעקב מבשל נזיד עדשים עשו חוזר מהשדה, מריח את הנזיד ומבקש ממנו. יעקב מסכים, בתמורה לבכורה. עשיו אימפולסיבי ולכן מוכר לו את הבכורה.

קושי: בפס' לב, למה עשיו אומר שהוא הולך למות? פתרונות: בגלל שהוא עייף וסבל מאוד בעבודה או בגלל שכל יום הוא מסתכן כשהוא הולך לצוד.

דמותו של עשיו בסיפור: המילה "הלעיטיני" מתקשרת להאכלת בהמות. כך מדגיש כמה הוא עייף, גס ויצרי. "מן האדום אדום הזה" – הוא אפילו לא קורא לנזיד בשמו אלא בצבע שלו. הוא לא רואה שום עתיד בבכורה ומתרכז בכאן ועכשיו, לכן לא אכפת לו למכור אותה.

מילה מנחה בפרק: בכורה

**פרק כ"ז**

**פסוקים א – ד:** יצחק כבר זקן ובקושי רואה משהו. יצחק מכנה את יעקב "בנו הגדול" והוא מיד נענה כי הוא נאמן מאוד לאביו. לא קוראים לו הבכור כדי להזכיר שהוא מכר ליעקב את הבכורה. יצחק דורש מעשיו לצאת לצוד ולהכין אוכל כדי שיברך אותו לפני שמת. עשיו לא מספר ליצחק שהוא מכר את הבכורה!! הוא עדיין פועל לפי ציווי יצחק כדי להשיג את ברכתו.

**פסוקים ה – י:** רבקה שומעת את השיחה בין יצחק לעשיו אבל היא רוצה שיעקב האהוב שלה יבורך על ידיו ולא עשיו. היא מצטטת ליעקב את השיחה ומוסיפה שהברכה היא גם לפני ה', שיבין שצריך לעשות עם זה משהו מהר. היא מבקשת מיעקב להביא שני גדיי עזים מהם תכין אוכל שיביא ליצחק.

**פסוקים יא – יב:** יעקב אומר לרבקה שאם יצחק ימשש אותו, הוא יבין שזה לא עשיו כי הוא חלק. יעקב לא מוטרד מזה שזה לא מוסרי, אלא רק ממה יקרה אם יתפסו אותו. הוא חושש שיצחק ייראה אותו כמתעתע ובמקום ברכה יעניש אותו בקללה.

**פסוקים יג – יז:** רבקה מרגיעה אותו, מקבלת את האחריות למעשה ומתחילה ברמאות: מלבישה את יעקב בבגדי עשיו בשביל הריח, מלבישה על ידיו וצווארו עור עזים בשביל המישוש, ושולחת אותו עם מטעמים שדומים לאלה של עשיו בשביל הטעם.

**פסוקים יח – כז:** יעקב פותח את דבריו ב"אבי" כדי לבדוק אם הוא מזהה את קולו. ניתן להבין כי יצחק חושד, אז הוא מפעיל את חושיו. הוא שואל אותו מי זה ויעקב משקר. הוא שואל איך חזר כל כך מהר מהציד, ויעקב מתרץ בדרך שלא מתאימה לעשיו. יצחק משתמש בחוש המישוש וחשדותיו גוברים, הוא מבין שהקול של יעקב אבל הידיים של עשיו. הוא שואל עוד פעם אם זה באמת עשיו, ויעקב משקר שוב. לבסוף טועם את האוכל ומריח את יעקב וזה משכנע אותו.

**פסוקים כח – כט:** הוא מברך את יעקב ברכה כלכלית – פוריות ושפע חקלאי, ברכה מדינית – שליטה על עמים ועל אחיו, ברכה אישית – מי שיבזה אותך יהיה ארור ומי שיברך אותך יהיה מבורך.

**פסוקים ל – לח:** עשיו נכנס ויצחק מגלה שרומה. הם מרגישים רע מאוד וקוראים ליעקב רמאי – ועשיו מציין שהוא רימה אותו פעמים. יצחק לא יכול לבטל את הברכות ואומר לעשיו בעצב שלא נותרו לו ברכות. עשיו בוכה, אז יצחק מברך גם אותו.

**פסוקים לט – מ:** ברכה כלכלית – פוריות ושפע, ברכה מדינית – צאצאיו יצטרכו להילחם כדי לחיות, הוא יעבוד את אחיו, וכאשר ימרוד ישתחרר (רמז לשחרור האדומים בתקופת מלכים)

**פסוקים מא – מה:** עשיו שונא את יעקב, ורוצה להרוג אותו. הדבר נאמר לרבקה, שמיידעת את יעקב ואומרת לו לברוח אל אח שלה בחרן, לבן. היא חושבת שיישב שם זמן קצר עד שהזעם יעבוד, ובנוסף היא לא רוצה להיות אם שכולה.

**פסוק מו:** רבקה לא רוצה להגיד ליצחק שעשיו רוצה להרוג את יעקב אבל עדיין רוצה שישאר את בריחת יעקב, אז אומרת לו שהיא עצובה על זה שעשיו התחתן עם אישה כנענייה ורוצה שיעקב יתחתן עם בת בית.

מילה מנחה בפרק: רימה, ברכה.

**פרק כ"ט**

**פסוקים א – יא:** יעקב מגיע לבאר בחרן, ורואה שלושה עדרי צאן. הבאר הייתה חסומה באבן גדולה כדי לשמור על מי הבאר. הוא מנהל שיחה עם הרועים ושואל אותם למה הם לא משקים את העדרים – עונים לו שבגלל הכובד של האבן. רחל מגיעה עם צאן אביה ויעקב מתאהב. הוא ישר מוריד את האבן מהבאר בעצמו, משקה את צאנה, מנשק אותה (...) ובוכה מהתרגשות (??). זה מבטא את האהבה הגדולה שלו אליה.

למה יש חזרה על המילה "באר" והביטוי "האבן... על הבאר"? האבן החוסמת את הבאר משמעת כרמז מטרים להמשך סיפורי יעקב: חסימת הפוריות של רחל וסמל למכשולים בדרכו של יעקב להשגת רחל.

**פסוקים יב – יג:** יעקב מסביר לרחל את הקשר המשפחתי ביניהם (הם בני דודים fyi). היא רצה כמו הרוח לבשר ללבן על הגעת יעקב והוא שמח על הגעתו. הוא מארח את יעקב חודש, ושואל אם הוא רוצה לעבוד בשבילו ובשביל כמה שכר.

**פסוקים טז – כ:** ללבן יש שתי בנות – רחל הקטנה והיפה ולאה הגדולה והמכוערת. יעקב מבקש את רחל מאביה. בזמנים האלה היה צריך להביא מתנות בעד אישה, אבל בגלל שיעקב חסר כל כרגע הוא מציע לעבוד למען לבן שבע שנים. הוא מבין שלבן ערמומי ומציע הסכם ברור: אני אעבוד אותך שבע שנים, "ברחל בתך הקטנה". ספציפיות יתר. לבן מסכים לתנאים אך אומר "אותה" ולא רחל, ולא מביע הסכמה במפורש לשבע שנים. שבע השנים עברו מהר מאוד בעיני יעקב.

**פסוקים כא – כו:** יעקב דורש מלבן את החלק שלו בעסקה, ובליל הכלולות החשוך, לבן מביא את לאה לשכב עם יעקב ולא את רחל, וזה מתגלה רק בבוקר. יעקב כועס על לבן ובצדק – וכל השיחה מזכירה את השיחה לאחר שיעקב רימה את עשיו. לבן עונה לו בקור רוח ובציניות – אצלנו לא נהוג להחליף בין בכורה לצעירה... יעקב שותק סוף סוף.

מידה כנגד מידה: יעקב ניצל את עיוורון יצחק כדי לרמות אותו ולקחת את הבכורה של עשיו, ולבן מנצל את הלילה החשוך כדי לרמות את יעקב ולתת לו את הבת הבכורה שלו.

**פסוקים כז – ל:** לבן מנצל את אהבת יעקב ומציע שיעבוד עוד שבע שנים בשביל רחל. יעקב מסכים והיא ניתנת לו (ורק לאחר מכן ביצע את שבע השנים, הוא לא חיכה לה). לכל אחת מהבנות לבן נותן שפחה.

**פסוקים לא – לה:** לאה היא האישה השנואה אך פוריה ורחל היא האישה האהובה אך עקרה. כל אחת מקנאה בשנייה. ללאה נולדים ארבעה בנים. מדרשי שמות:

ראובן – ה' ראה את המצוקה שלי ועכשיו יעקב יאהב אותי.

שמעון – ה' שמע שאני שנואה ונתן לי פיצוי.

לוי – אחרי הילד השלישי בעלי יתלווה אליי ויאהב אותי.

יהודה – אני מודה על ה' על כל שנתן לי. כנראה שיש שינוי ביחס יעקב ללאה.

מוטיב משותף לסיפור הפגישה של אברהם ורבקה: נסיעה לארץ אחרת, פגישה ליד הבאר, בשורת הנערה למשפחתה על הגעת האיש, סעודה לכבודו, הסכמת המשפחה.